Dié natuurreservate in Mpumalanga duurder | Netwerk24
Dié natuurreservate in Mpumalanga duurder
Deur Arisa Janse Van Rensburg 08 November 2019 20:08
Toeriste sal vanaf 1 Desember meer moet opdok as hulle enige van die provinsiale natuurreservate in Mpumalanga wil besoek.
Die Blyderiviervallei in Graskop, Mpumalanga. Die reservaat by dié gewilde toerismebestemming is een van dié wat onder die prysverhoging val. Foto: Verskaf
Die Mpumalanga Toerisme en Parkeraad (MTPA) het Donderdag ’n algemene verhoging in sy pryse bekend gemaak.
“Ons het die verhoging geïmplementeer gegrond op die inflasiekoers van 4,5% vir alle produkaanbiedinge in ons provinsiale natuurreservate. Die jaarlikse verhoging in tariewe bied ons die geleentheid om fondse te benut om ons geriewe te verbeter sodat ons besoekers die beste ervaring kan bied,” sê Johannes Nobunga, uitvoerende hoof van die MTPA, in ’n verklaring.
Die verklaring sê verder dat alle tariewe vanaf 1 Desember in rand en waar moontlik per persoon, gehef sal word.
Volgens die MTPA se woordvoerder, Kholofelo Nkambule,
word parke soos die Krugerwildtuin nie geaffekteer nie, “want dit is slegs vir natuurreservate onder die bestuur van die MTPA”.
Die reservate waar pryse wel duurder gaan wees, is die Blyderiviervallei, Manyeleti, Ohrigstad, Andover, Sterkspruit, Songimvelo, Nooitgedachtdam, Verloren Vallei, Mthethomusha, Loskopdam, Mabusa, Mdala, SS Skosana, Mkhombo en Baberton.
Meer oor: Mpumalanga Toerisme En Parkeraad (Mtpa) | Mpumalanga | Natuurreservate
Vier Jeug- en Vadersdag gratis in Kaapse natuur
Groot kommer oor baie minder geld vir KZN-reservate
Meer as 60 000 stroom na nasionale parke
N12 weer gesluit weens betoging